Source: https://www.zakonypreludi.sk/zz/1994-245
Timestamp: 2019-05-23 22:48:36+00:00

Document:
245/1994 Z. z. Zákon Národnej rady Slovenskej republiky, ktorým sa mení a dopĺňa zákon Slovenskej národnej rady č. ... | Aktuálne znenie
245/1994 Z. z.
Zákon č. 245/1994 Z. z.Zákon Národnej rady Slovenskej republiky, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov
Účinnosť od 01.11.1994
Aktuálne znenie 01.11.1994
Zákon Slovenskej národnej rady č. 138/1991 Zb. o majetku obcí v znení zákona Slovenskej národnej rady č. 306/1992 Zb., zákona Národnej rady Slovenskej republiky č. 43/1993 Z. z. a zákona Národnej rady Slovenskej republiky č. 278/1993 Z. z. sa mení a dopĺňa takto:
1. § 7 ods. 2 sa dopĺňa písmenom e), ktoré znie:
„e) udržiavať a užívať majetok obce, ktorý bol k 2. januáru 1993 vo vlastníctve Slovenskej republiky a prešiel na základe § 16, tak, aby splnili podmienky nevyhnutné pre potreby obrany štátu.“.
2. V § 14 ods. 2 sa slová „v evidencii nehnuteľností" nahrádzajú slovami „podľa osobitného zákona.24a)“.
„24a) Zákon č. 265/1992 Zb. o zápisoch vlastníckych a iných vecných práv k nehnuteľnostiam v znení neskorších predpisov.“.
3. V § 14 sa za odsek 2 vkladajú nové odseky 3 a 4, ktoré vrátane poznámok pod čiarou k odkazom 25a), 25b) a 25c) znejú:
„(3) Pozemkové úpravy v súvislosti s § 16 sa vykonajú podľa osobitného predpisu.25a) Hranice územia v tejto súvislosti zmení vláda podľa osobitného predpisu.25b)
(4) Ak to v nevyhnutných prípadoch vyžadujú potreby obrany štátu, Slovenská republika je oprávnená a obce, ktoré nadobudli majetok podľa § 16, sú povinné do 30. júna 1995 uzatvoriť zámenné zmluvy o prevode vlastníctva, na základe ktorých tento nadobudnutý majetok obcí získa do vlastníctva štát a obce získajú do vlastníctva majetok rovnakého druhu v primeranej vzdialenosti a kvalite.25c)“.
Poznámky pod čiarou k odkazom 25a), 25b) a 25c) znejú:
„25a) Zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov.
25b) § 3 zákona č. 169/1949 Zb. o vojenských obvodoch.
25c) § 611 Občianskeho zákonníka.“.
4. Za § 15e sa vkladajú nové § 16 a 17, ktoré znejú:
Ustanovenia tohto zákona o prechode vlastníctva na obce sa s účinnosťou od 1. novembra 1994 použijú aj vo vzťahu k tomu majetku, ktorého vlastníkom sa Slovenská republika stala v období od účinnosti zákona do 2. januára 1993.
Majetok, ktorý obec nadobudla podľa § 16 tohto zákona, môže ďalej užívať pre potreby plnenia svojich úloh Armáda Slovenskej republiky až do uzatvorenia zámenných zmlúv podľa § 14 ods. 4 tohto zákona.“.
Doterajší § 16 sa označuje ako § 18.
Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona Slovenskej národnej rady č. 138/1991 Zb. o majetku obcí, ako vyplýva zo zmien a doplnení vykonaných zákonom Slovenskej národnej rady č. 306/1992 Zb., zákonom Národnej rady Slovenskej republiky č. 43/1993 Z. z., zákonom Národnej rady Slovenskej republiky č. 278/1993 Z. z. a týmto zákonom.
Tento zákon nadobúda účinnosť 1. novembrom 1994.

References: § 7
 § 16
 § 14
 § 14
 § 16
 § 16
 § 3
 § 611
 § 15
 § 16
 § 16
 § 14
 § 16
 § 18